open-index/open-wikipedia-markdown huggingface dataset:
Τζοβάνι Β΄ Κορνέρ

Ο **Τζοβάνι Β΄ Κορνέρ** ή **Τζοβάνι Β΄ Κορνάρο** (Ιταλικά : *Giovanni II Corner*, 4 Αυγούστου 1647 - 12 Αυγούστου 1722) ήταν Βενετός ευγενής που διετέλεσε 111ος Δόγης της Βενετίας (22 Μαΐου 1709 - 12 Αυγούστου 1722). Εξελέγη Δόγης της Βενετίας μετά τον θάνατο του προκατόχου του Αλβίζε Β΄ Μοτσενίγκο και κυβέρνησε 13 χρόνια μια περίοδος που χαρακτηρίζεται από τις μελανότερες για την Δημοκρατία της Βενετίας. 

## Έβδομος Βενετοτουρκικός πόλεμος

Στην εποχή του ξέσπασε ο Έβδομος Βενετοτουρκικός πόλεμος, οι Τούρκοι ανακατέλαβαν εύκολα την τετραετία 1714 - 1718 ολόκληρη την Πελοπόννησο αλλά απέτυχαν στην συνέχεια να καταλάβουν την Κέρκυρα λόγω της σκληρής αντίστασης των Ελλήνων κατοίκων της. Με την Συνθήκη του Πασάροβιτς που έληξε τον πόλεμο η Πελοπόννησος, η Τήνος η τελευταία κτήση που είχε απομείνει στην Βενετία από το Δουκάτο της Νάξου και η Αίγινα πέρασαν στην Οθωμανική Αυτοκρατορία. Τα Επτάνησα, τα Κύθηρα, η Δαλματία, η Βόνιτσα και η Πρέβεζα θα παραμείνουν στην Δημοκρατία μέχρι την πτώση της (1797). Τον διαδέχθηκε ο Αλβίζε Γ΄ Μοτσενίγκο, σύζυγος του ήταν η Λάουρα Κορνέρ.

## Παραπομπές
 		


## Πηγές

*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Εξωτερικοί σύνδεσμοι

*Δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Τζοβανι
Ιρκούτσκ (αποσαφήνιση)

Ο όρος **Ιρκούτσκ** μπορεί να αναφέρεται σε:

* Ιρκούτσκ, πόλη της Ρωσίας.
* Περιφέρεια Ιρκούτσκ, περιφέρεια της Ρωσίας με πρωτεύουσα την ομώνυμη πόλη.
Οργανισμός Κατά των Ναρκωτικών

Ο **Οργανισμός Κατά των Ναρκωτικών** (ΟΚΑΝΑ) είναι ένα ιδιωτικό ΝΠΙ που βρίσκεται υπό την εποπτεία του Υπουργείου Υγείας. Ξεκίνησε να λειτουργεί το 1995 βάσει του νόμου 2161/1993. Με τον Νόμο 4139/2013 προστέθηκε Εθνικός Συντονιστής.

Οι στόχοι του οργανισμού είναι η εφαρμογή εθνικής πολιτικής σχετικά με την πρόληψη της χρήσης και διάδοσης των ναρκωτικών, η θεραπεία και η απεξάρτηση, οι μελέτες σχετικά με τις τοξικοεξαρτικές ουσίες και η ευαισθητοποίηση του κόσμου. Ο ΟΚΑΝΑ συνεργάζεται με ΜΚΟ της ΕΕ αλλά και τρίτων χωρών και συντάσσει εκθέσεις. Επίσης συνεργάζεται με δήμους της χώρας και έχει αναπτύξει ένα πανελλαδικό δίκτυο.

Κατηγορία:Οργανισμοί
SCSI

μικρογραφία|Λογότυπο του SCSI
**SCSI** είναι τα αρχικά τών όρων small computer system interface (ελληνικά: διεπαφή μικρού υπολογιστικού συστήματος) και δηλώνουν την ύπαρξη μιάς σειριακής θύρας-δηλαδή εισόδου-ενός προσωπικού υπολογιστή. Τα πρότυπα SCSI ορίζουν εντολές, πρωτόκολλα, ηλεκτρικές, οπτικές και λογικές διεπαφές. Το SCSI χρησιμοποιείται συνήθως για μονάδες σκληρών δίσκων και μονάδες ταινίας, αλλά μπορεί να συνδέσει ένα ευρύ φάσμα άλλων συσκευών, συμπεριλαμβανομένων των σαρωτών και των μονάδων CD, αν και πολλοί ελεγκτές δεν μπορούν να χειριστούν όλες τις συσκευές. Το πρότυπο SCSI ορίζει σειρές εντολών για συγκεκριμένους τύπους περιφερειακών συσκευών. Η παρουσία του "άγνωστου" ως ενός από αυτούς τους τύπους σημαίνει ότι θεωρητικά μπορεί να χρησιμοποιηθεί ως διεπαφή σε σχεδόν οποιαδήποτε συσκευή, αλλά το πρότυπο είναι πολύ ρεαλιστικό και αντιμετωπίζεται με βάση εμπορικές απαιτήσεις.

Το προγονικό πρότυπο του SCSI, το X3.131-1986, γενικά αναφερόμενο ως SCSI-1, δημοσιεύθηκε από την τεχνική επιτροπή X3T9 του Αμερικανικού Εθνικού Ινστιτούτου Προτύπων το 1986. Το SCSI-2 δημοσιεύθηκε τον Αύγουστο του 1990 ως X3.T9.2/86-109, με περαιτέρω αναθεωρήσεις το 1994 και μετέπειτα υιοθέτηση πολλών διεπαφών. Περαιτέρω βελτιώσεις έχουν οδηγήσει σε βελτιώσεις στην απόδοση και υποστήριξη για συνεχώς αυξανόμενη χωρητικότητα δεδομένων αποθήκευσης.

## Παραπομπές


Κατηγορία:Πληροφορία
Μάρκο Βενιέρ, Μαρκήσιος των Κυθήρων

Ο **Μάρκο Βενιέρ, Μαρκήσιος των Κυθήρων** ήταν Βενετός ευγενής που συμμετείχε στην Δ΄ Σταυροφορία, όταν δημιουργήθηκε η Λατινική Αυτοκρατορία πήρε σαν αντάλλαγμα για την συμμετοχή του το νησί των Κυθήρων (1207). Η Οικογένεια Βενιέρ είχε έντονη συμμετοχή στην πολιτική κατάσταση στην Δημοκρατία της Βενετίας και έχει αναδείξει τρεις δόγηδες, κλάδος της με τον Μάρκο Βενιέρ κυβέρνησε τα Κύθηρα ή *"Τσιρίγο"* σύμφωνα με την Βενετσιάνικη διάλεκτο. Η Βυζαντινή Αυτοκρατορία θα κατακτήσει το νησί (1269) αλλά οι Βενετοί και η Οικογένεια Βενιέρ θα τα ανακτήσουν ξανά (1310).

## Οικογένεια

Ο γιος του ήταν ο Βαρθολομαίος Βενιέρ που παντρεύτηκε την κόρη του τοπικού άρχοντα Νικολάου Ευδαιμογιάννη (1238), με τον τρόπο αυτό η Βενετσιάνικη οικογένεια απέκτησε την ολοκληρωτική κυριαρχία στο νησί. Ο εγγονός του ήταν ο Μάρκο Βενιέρ, Άρχοντας των Κυθήρων.

## Παραπομπές
 		


## Πηγές

*Mihail-Dimitri Sturdza, Dictionnaire Historique et Genealogique des Grandes Familles de Grece, d'Albanie et de Constantinople, Paris: Sturdza, 1983
*Στάθης, Σ. «Κύθηρα». Μεγάλη Ελληνική Εγκυκλοπαίδεια. ΙΕ (Β΄ έκδοση). Φοίνιξ, σσ. 339-343.

## Εξωτερικοί σύνδεσμοι

*Οικογένεια Βενιέρ

Κατηγορία:Οικογένεια Βενιέρ
Κατηγορία:Κύθηρα
Μάρκο Βενιέρ, Άρχοντας των Κυθήρων

Ο **Μάρκο Βενιέρ, Άρχοντας των Κυθήρων** (πέθανε το 1311), Κύριος των Κυθήρων ήταν γιος του Βαρθολομαίου Βενιέρ και της κόρης του Έλληνα άρχοντα των Κυθήρων Νικόλαου Ευδαιμογιάννη. Ο από πατέρα παππούς του ήταν ο Μάρκο Βενιέρ, Μαρκήσιος των Κυθήρων Βενετός ευγενής από την Οικογένεια Βενιέρ συμμετείχε στην Δ΄ Σταυροφορία και μετά την δημιουργία της Λατινικής Αυτοκρατορίας πήρε δώρο τα Κύθηρα (1307). Η Βυζαντινή Αυτοκρατορία θα κατακτήσει το νησί (1269) αλλά οι Βενετοί και η Οικογένεια Βενιέρ θα τα ανακτήσουν ξανά (1310) με την βοήθεια της ισχυρής τοπικής Οικογένειας Ευδαιμογιάννη που είχε αποκτήσει συγγένεια με την Οικογένεια Βενιέρ.

## Οικογένεια

Ο γιος του ήταν ο Πέτρος Βενιέρ που παντρεύτηκε την Μποναφεμίνα Κουερίνι και απέκτησε τον Μάρκο Βενιέρ, ο Μάρκο παντρεύτηκε την Αικατερίνη και απέκτησε τον Πιέτρο Βενιέρ, Άρχοντα των Κυθήρων.

## Παραπομπές
 		


## Πηγές

*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983
*Στάθης, Σ. «Κύθηρα». Μεγάλη Ελληνική Εγκυκλοπαίδεια. ΙΕ (Β΄ έκδοση). Φοίνιξ, σσ. 339-343.

## Εξωτερικοί σύνδεσμοι

*Οικογένεια Βενιέρη

Κατηγορία:Οικογένεια Βενιέρ
Κατηγορία:Κύθηρα
Πιέτρο Βενιέρ, Άρχοντας των Κυθήρων

Ο **Πιέτρο Βενιέρ, Άρχοντας των Κυθήρων** (πέθανε στις 8 Μαΐου 1372) ήταν γιος του Μάρκο Βενιέρ και της Αικατερίνης, εγγονός του Πιέτρο Βενιέρ και της Μπονεφεμίνας Κουερίνι και δισέγγονος του Μάρκο Βενιέρ, Άρχοντα των Κυθήρων.
Ο γιος του ήταν ο Φραγκίσκος Βενιέρ (πέθανε το 1424) που παντρεύτηκε την ξαδέλφη του Φαντίνα Βενιέρ, κόρη του Πέτρου Βενιέρ, γιος τους ήταν ο Μπιάτζιο Βενιέρ, εγγονός τους ο Μοϊζέ Βενιέρ (1412-1476) και δισέγγονος τους ο Τζουάν Φραντσέσκο Βενιέρ.

## Παραπομπές
 		


## Πηγές

*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983, p.&nbsp;445
*Marina Koumanoudi, Fragments of an Island Economy: The Venier Kytheran Estate Records (15th c.) in I Greci durante la venetocrazia: Uomini, spazio, idee (XIII-XVIII), 2007, p 498

## Εξωτερικοί σύνδεσμοι

*Οικογένεια Βενιέ

Κατηγορία:Οικογένεια Βενιέρ
Κατηγορία:Κύθηρα
Γεώργιος Ασπιώτης

Ο **Γεώργιος Ασπιώτης** ήταν Έλληνας ποδηλάτης. Αγωνίστηκε στους θερινούς Ολυμπιακούς Αγώνες του 1896 στην Αθήνα. 

## Σταδιοδρομία
Συμμετείχε στον ποδηλατικό αγώνα δρόμου, έναν αγώνα 87 χιλιομέτρων με διαδρομή από την Αθήνα στον Μαραθώνα και πίσω. Δεν τερμάτισε στις τρεις πρώτες θέσεις και η ακριβής του θέση μεταξύ της τέταρτης και έβδομης δεν είναι ξεκάθαρη. 

## Παραπομπές


Κατηγορία:Ποδηλάτες στους Θερινούς Ολυμπιακούς Αγώνες 1896
Κατηγορία:Έλληνες αθλητές της ποδηλασίας
Μπάμπκα (γλυκό)

Η **Μπάμπκα**, ή **Μπαμπόβκα,** είναι γλυκό κέικ ή ψωμί, σε σχήμα πλεξούδας, κεντροευρωπαϊκής ασκεναζικής εβραϊκής προέλευσης, το οποίο είναι διάσημο στην Πολωνία, τις Ηνωμένες Πολιτείες και το Ισραήλ (μεταξύ άλλως χωρών με σημαντικό πολωνικό και εβραϊκό πληθυσμό). 
## Ετυμολογία
Το πολωνικό και λευκορωσικό ουσιαστικό *babka* και τo λευκορωσικό, ουκρανικό, βουλγαρικό και ρωσικό *baba,* σημαίνουν «γιαγιά» ή «γηραιά γυναίκα». Η ονομασία του πιθανώς παραπέμπει στο σχήμα του, το οποίο είναι ψηλό κυλινδρικό, μερικές φορές με αυλακώσεις, που μοιάζουν με πλισέδες φούστας.  Το όνομα του γλυκού εισήλθε στα αγγλικά από τα πολωνικά, μέσω των γαλλικών, αν και η λέξη «babka», χρησιμοποιείται μερικές φορές και με την αρχική της έννοια («γιαγιά»), ιδίως μεταξύ των κατοίκων της Κεντρικής και Ανατολικής Ευρώπης. 
## Εβραϊκή έκδοση
Μια άλλη εκδοχή του γλυκού μπάμπκα συνδέεται με την Ανατολικοευρωπαϊκή εβραϊκή παράδοση. Το συγκεκριμένο γλυκό φτιάχνεται από διπλή και στριφτή σε μήκος ζύμη και ψήνεται σε ψηλό τηγάνι. Αντί για γέμιση φρούτων, περιέχει κανέλα και/ή σοκολάτα. Οι μετανάστες έφεραν αυτό το γλυκό, επίσης γνωστό ως κέικ Κράντζ, στη Νέα Υόρκη όπου η δημοτικότητά του άκμασε.

## Δείτε επίσης

* Κέικ καφέ     
* Λέκαχ - εβραϊκό κέικ μελιού     
* Μπριός     
* Κατάλογος επιδορπίων

## Παραπομπές


## Εξωτερικοί σύνδεσμοι
* Συνταγή για πολωνικό μπάμπκα

Κατηγορία:Κέικ
Κατηγορία:Γλυκά ψωμιά
Κατηγορία:Πολωνική κουζίνα
Κατηγορία:Ισραηλινή κουζίνα
Κατηγορία:Εβραϊκή κουζίνα
Κατηγορία:Πολωνικά επιδόρπια
Κατηγορία:Ισραηλινά επιδόρπια
Κατηγορία:Εβραϊκά ψωμιά
Φραγκίσκος Ιωσήφ Α΄ του Λίχτενσταϊν

Ο **Φραγκίσκος Ιωσήφ Α΄** (γερμ. *Franz Joseph I.*, 19 Νοεμβρίου 1726 - 18 Αυγούστου 1781) του Οίκου του Λίχτενσταϊν ήταν πρίγκιπας του Λίχτενσταϊν (1772-1781).

## Βιογραφία
Ήταν ο πρωτότοκος γιος του Εμμανουήλ του Λίχτενσταϊν και της κόμισσας Μαρίας Άννας Αντωνίας του Ντήτριχσταϊν-Βάιχσελστατ, Βαρόνης του Χόλλενμπουργκ και Φίνκενσταϊν.

Γεννήθηκε στο Μιλάνο και είχε άλλα 12 αδέλφια. Το 1772 διαδέχθηκε τον θείο του, Ιωσήφ Βεγκέσλαο του Λίχτενσταϊν, μια και ο πατέρας του είχε αποβιώσει ένα έτος πριν. Ήδη από το 1723, όταν απεβίωσε βρέφος και ο τρίτος γιος του θείου του, ο Ιωσήφ Βεγκέσλαος τον πήρε μαζί του· ο Φραγκίσκος Ιωσήφ ακολούθησε το θείο του κατά την εκστρατεία στη Βόρειο Ιταλία και πολέμησε μαζί του στη μάχη της Πιατσέντσα το 1746. Εκεί νίκησε η Γερμανία, της οποίας σύμμαχος ήταν το Λίχτενσταϊν.

Το 1763 ταξίδεψε εξ' ονόματος του Φραγκίσκου Α΄ της Γερμανίας στην Ισπανία για να συναντήσει τη νύφη του αρχιδούκα Λεοπόλδου της Αυστρίας, δεύτερου γιου του Βασιλιά, στην οποία κόμισε ένα πορτραίτο του Λεοπόλδου. Το 1767 έγινε ιδιαίτερος σύμβουλος του Ιωσήφ Β΄ (πρώτου γιου του Φραγκίσκου Α΄) και το 1771 ιππότης του Τάγματος του Χρυσόμαλλου Δέρατος.

Το επόμενο έτος έγινε πρίγκιπας του Λίχτενσταϊν και έδειξε μεγάλο ενδιαφέρον για τα οικονομικά προβλήματα του κρατιδίου και την ολοένα αυξανόμενη συλλογή τέχνης του. Απεβίωσε στο Μετς σε ηλικία 55 ετών.

## Οικογένεια
Νυμφεύτηκε το 1750 τη Λεοπολδίνη, κόρη του Φραγκίσκου Φιλίππου του Στέρνμπεργκ από τη Βοημία, και είχε οκτώ τέκνα:
* *Ιωσήφ* Φραγκίσκος ντε Πάουλα Εμμανουήλ Φίλιππος Ησαΐας (1752 - 1754).
* *Λεοπολδίνη* Μαρία Άννα Φραγκίσκη ντε Πάουλα Αδελγόνδη (1754 - 1823), παντρεύτηκε τον Κάρολο Εμμανουήλ της Έσσης-Ρότενμπουρκ.
* Μαρία *Αντωνία* Αλοϋσία Βαλπουργία Ματθίλδη (1756 - 1821), μοναχή.
* *Φραγκίσκος* ντε Πάουλα *Ιωσήφ* (1758 - 1760).
* Αλοΰσιος Α΄ (1759 - 1805), Πρίγκιπας του Λίχτενσταϊν.
* Ιωάννης Α΄ Ιωσήφ (1760 - 1836), Πρίγκιπας του Λίχτενσταϊν.
* *Φίλιππος* Ιωσήφ Αλοΰσιος Μαρτινιανός (1762 - 1802).
* *Μαρία Ιωσηφίνα* Ερμενεγίλδη (1768 - 1845), παντρεύτηκε τον πρίγκιπα Μίκλος Εστερχάζυ φον Γκαλάντα από την Ουγγαρία.

## Παραπομπές


Κατηγορία:Οίκος του Λίχτενσταϊν
Εμμανουήλ του Λίχτενσταϊν (1700-1771)

O **Εμμανουήλ**, γερμ. Emanuel (2 ή 3 Φεβρουαρίου 1700 - 15 Ιανουαρίου 1771) από τον Οίκο του Λίχτενσταϊν ήταν αδελφός και πατέρας πριγκίπων του Λίχτενσταϊν.

## Βιογραφία
Ήταν ο δευτερότοκος γιος του Φιλίππου-Εράσμου πρίγκιπα του Λίχτενσταϊν (έζησε 1664-1704) και της Χριστίνας-Τερέζας κόμισσας του Λέβενσταϊν-Βέρτχαϊμ-Ρόχεφορτ (έζησε 1665-1730). Μεγαλύτερος αδελφός του ήταν ο Ιωσήφ-Βέντσελ πρίγκιπας του Λίχτενσταϊν τα διαστήματα 1712-18, 32-45, 48-72, που απεβίωσε χωρίς επιζώντα άρρενα τέκνα.

Το 1749 ο Εμμανουήλ χρίστηκε ιππότης του Τάγματος του Χρυσόμαλλου Δέρατος.

## Οικογένεια
Νυμφεύτηκε το 1726 τη Μαρία-Άννα-Αντωνία κόμισσα του Ντήτριχσταϊν-Βάιχσελστατ, βαρόνη του Χόλλενμπουρκ & Φίνκενσταϊν και είχε τέκνα:
* Φραγκίσκος-Ιωσήφ Α΄ 1706-1777, πρίγκιπας του Λίχτενσταϊν.
* Κάρολος-Μπορρομέο 1730-1789, ιππότης του Χρυσόμαλλου Δέρατος.
* Φίλιππος-Ιωσήφ-Φραγκίσκος-Μαρία 1731-1757, άγαμος.
* Ιωάννης-Ιωσήφ-Σιμπλίκιος 1734-1781, άγαμος.
* Μαρία-Αμαλία-Σουζάννα 1737-1787, παντρεύτηκε τον Ιωάννη-Σήγκμουντ-Φρειδερίκο πρίγκιπα του Κέβενχυλλερ-Μετσχ.
* Φραντσίσκα-Ξαβέρια-Μαρία 1739-1821, παντρεύτηκε τον Κάρολο-Ιωσήφ πρίγκιπα του Λιν.
* Μαρία-Χριστίνα-Άννα 1741-1819, παντρεύτηκε τον Φραγκίσκο-Φερδινάνδο κόμη Κίνσκυ φον Βχίνιτς & Τέτταου.
* Μαρία-Θηρεσία-Άννα 1741-1766, παντρεύτηκε τον Κάρολο-Ιωσήφ-Ιερώνυμο καγκελάριο της Ουγγαρίας.
* Ιωσήφ-Λεοπόλδος-Σεβαστιανός-Εμμανουήλ 1743-1771, άγαμος.

## Παραπομπές


## Πηγές
*  Theroff, Paul. "Princely House of Khevenhüller-Metsch". www.angelfire.com/realm/gotha/ (Paul Theroff’s Royal Genealogy Site).

Κατηγορία:Οίκος του Λίχτενσταϊν
Κάρολος Μπορρομέο του Λίχτενσταϊν

Ο **Κάρολος-Μπορρομέο**, γερμ. Karl Borromäus (29 Σεπτεμβρίου 1730 - 21 Φεβρουαρίου 1789) από τον Οίκο του Λίχτενσταϊν ήταν νεότερος αδελφός του Φραγκίσκου-Ιωσήφ Α΄ πρίγκιπα του Λίχτενσταϊν.

## Βιογραφία
Ήταν ο δευτερότοκος γιος τού Εμμανουήλ και της Μαρίας-Άννας-Αντωνίας κόμισσας του Ντήτριχσταϊν-Βάιχσελστατ, βαρόνης του Χόλλενμπουρκ & Φίνκενσταϊν.

Γεννήθηκε στη Βιέννη. Το 1772 ο Ιωσήφ Β΄ αρχιδούκας της Αυστρίας και βασιλιάς της Γερμανίας τον έχρισε ιππότη του Τάγματος του Χρυσόμαλλου Δέρατος.

Απεβίωσε στη Βιέννη σε ηλικία 59 ετών.

## Οικογένεια
Νυμφεύτηκε το 1761 τη Μαρία-Ελεονόρα, κόρη του Ιωάννη-Άλοϋς πρίγκιπα του Έττινγκεν-Σπήλμπερκ και είχε τέκνα:
* Μαρία-Ιωσηφίνα-Ελεονόρα-Νικολία 1763-1833, παντρεύτηκε τον Ιωάννη-Νέπομουκ κόμη του Χάρραχ του Ρόραου & Τάννχαουζεν. 
* Κάρολος-Ιωσήφ-Εμμανουήλ-Αλμπίνος 1765-1795, νυμφεύτηκε τη Μαριάννα-Ιωσηφίνα κόμισσα του Κέβενχυλλερ-Μετς.
* Κάρολος-Βεντσεσλάβος-Φραγκίσκος-Αναστάσιος 1767-1842, ιερέας στο Ζάλτσμπουρκ και μετέπειτα στρατιωτική μορφή.
* Μόριτς-Ιωσήφ-Ιωάννης Βαπτιστής-Βίκτωρ 1775-1819, νυμφεύτηκε τη Μαρία-Λεοπολδίνη πριγκίπισσα Εστερχάζυ φον Γκαλάντα.
* Φραγκίσκος ντε Πάουλα-Ιωσήφ-Άλοϋς-Κρίσπιν 1776-1794, απεβίωσε σε μάχη στις Βρυξέλλες, 18 ετών.
* Άλοϋς-Γκοντζάγκα-Ιωσήφ-Φραγκίσκος ντε Πάουλα-Θεόδωρος 1780-1833, άγαμος.

## Παραπομπές


## Πηγές
* Theroff, Paul. "Countly House of Harrach of Rohrau and Thannhausen". www.angelfire.com/realm/gotha/ (Paul Theroff's Royal Genealogy Site)

Κατηγορία:Οίκος του Λίχτενσταϊν
Τρίκαλα Ημαθίας

Τα **Τρίκαλα Ημαθίας** είναι κωμόπολη του Νομού Ημαθίας, στην Ελλάδα. Βρίσκεται στο ανατολικό κομμάτι του νομού, μεταξύ των ποταμών Αλιάκμονα και Λουδία, νοτιοανατολικά της Αλεξάνδρειας Ημαθίας. 

## Πληθυσμός

## Ιστορία
Οι ρίζες των Τρικάλων εντοπίζονται στα τέλη του 18ου αιώνα. Η εκκλησία του Αγίου Δημητρίου χτίστηκε το 1750. Το αρχικό όνομα των Τρικάλων δεν γνωρίζουμε ποιο ήταν, πάντως υπάρχει έγγραφο επιτροπής που εκδόθηκε από την Μητρόπολη Θεσσαλονίκης να πληρώσει η Μητρόπολη Θεσσαλονίκης σε δυο μέλη της σχολικής επιτροπής  φόρο για το σχολείο δυο γρόσια προς το Οθωμανικό κράτος για λογαριασμό του σχολείου Τρικάλων.

Τα Τρίκαλα ήταν μέρος της Οθωμανικής Αυτοκρατορίας μέχρι τους Βαλκανικούς Πολέμους του 1913 και στη συνέχεια έγινε μέρος της Ελλάδας. Η πλειοψηφία του πληθυσμού των Τρικάλων μέχρι σήμερα αποτελείται από γηγενείς και από ομογενείς πρόσφυγες που ήρθαν από τη Μοναρχία της Ανατολικής Ρωμυλίας πρώην Μακεδονίας με πρωτεύουσα τη Φιλιππούπολη, ύστερα από διωγμό που υπέστησαν από το 1895 μέχρι το 1925 αμοιβαία ανταλλαγή πληθυσμών δεν έγινε μεταξύ των δύο χωρών και των απογόνων τους ποτέ. Το 1935, τα Τρίκαλα είδαν μια εισροή Σαρακατσάνων Ελλήνων κτηνοτρόφων που ζούσαν νομαδικά, καθώς και πολλών προσφύγων από τον Πόντο, και τη Ρωσία πριν το 1940.

## Προσωπικότητες
* Δημήτρης Ιτούδης, προπονητής καλαθοσφαίρισης.
* Μόδεστος Κυριαζίδης, μουσικός, συνθέτης, στιχουργός, ζωγράφος.
* Γκανίδου Αρετή, Ελληνίδα Ποιήτρια.
* Σωκράτης Διούδης, ποδοσφαιριστής
* Δημήτρης Μάνος, ποδοσφαιριστής
* Γεώργιος Κούτσιας, ποδοσφαιριστής

## Εξωτερικοί σύνδεσμοι
* Τρίκαλα στις ταξιδιωτικές σελίδες GTP 

## Παραπομπές


Κατηγορία:Δήμος Αλεξάνδρειας
Κατηγορία:Χωριά της περιφερειακής ενότητας Ημαθίας
Tetrabaena socialis

thumb|Μια Tetrabaena socialis ενώ κολυμπάει 

Η **Tetrabaena socialis** είναι μικροσκοπικό είδος πράσινης άλγης και ο απλούστερος γνωστός πολυκύτταρος οργανισμός, αποτελούμενος από τέσσερα κύτταρα. Έχει δύο μαστίγια ανά κύτταρο.

Ανήκει στο είδος Tetrabaena.

## Παραπομπές


Κατηγορία:Βιολογία
Ιωσήφ Βεντσεσλάβος Φραγκίσκος Αναστάσιος του Λίχτενσταϊν

Ο **Ιωσήφ-Βεντσεσλάβος-Φραγκίσκος-Αναστάσιος**, γερμ. Joseph Wenzel Franz Anastasius (1767 - 1842) από τον Οίκο του Λίχτενσταϊν ήταν εξάδελφος των αδελφών Άλοϋς Α΄ και Ιωάννη Α΄ πριγκίπων του Λίχτενσταϊν.

## Βιογραφία
Ήταν ο δευτερότοκος γιος του Καρόλου Μπορρομέο και της Μαρίας-Άννας-Αντωνίας κόμισσας του Ντήτριχσταϊν-Βάιχσελστατ, βαρόνης του Χόλλενμπουρκ & Φίνκενσταϊν.

Από παιδί τον προόριζαν για εκκλησιαστική σταδιοδρομία, έτσι το 1774 -σε ηλικία 9 ετών- τον έστειλαν στον καθεδρικό ναό της Κολωνίας. Το 1783-4 ζούσε στο Ροβερέτο των Ιταλικών Άλπεων υπό την κηδεμονία του ηγουμένου Κάρλο Τάκκι (1745-1813), όπως καταγράφτηκε στις αναμνήσεις του Ιταλού μουσικού Τζιάκομο Γκοτιφρέντο Φερράρι (1763-1842): "έδινα μαθήματα μουσικής δωρεάν και στο σπίτι του ηγουμένου Τάκκι παρέδιδα μουσική στον πρίγκιπα Βεγκεσλάβο του Λίχτενσταϊν, μέλος του Συλλόγου του καθεδρικού της Κολωνίας. Ήταν ο αγαπητός μου μαθητής, καθώς είχε ταλέντο, μελετούσε και μου συμπεριφερόταν με ευπροσηγορία. Το 1784 έφυγα για τη Ρώμη μαζί με τον Τάκκι και τον υπό τη φροντίδα του πρίγκιπα".

Το διάστημα 1785-6 ο πρίγκιπας έζησε στη Ρώμη, σπουδάζοντας θεολογία και ζούσε στη μονή του Σάντο Στέφανο ντελ Κάκκο. Το 1786 συνάντησε τον Γκαίτε στην Ακαντέμια ντέλι Αρκάντι, ένα μέρος όπου σύχναζαν εκλεκτά άτομα, όπως γνωστοί συγγραφείς και καλλιτέχνες. Χειροτονήθηκε ιερέας το 1788.

Με τη συμβουλή του καρδιναλίου Γκαράμπι, συνέχισε τις σπουδές του σε ένα Γαλλικό εκπαιδευτήριο και έγινε ιερέας στο Ζάλτσμπουρκ. Όμως μετά τον έλκυσε η στρατιωτική σταδιοδρομία περισσότερο και το 1804 έγινε κοσμικός στη Ρώμη και ακολούθησε τον Αυστριακό στρατό. Ως το 1814 είχε προαχθεί σε αντιστράτηγο· απεβίωσε το 1842 σε ηλικία 75 ετών.

## Παραπομπές


## Πηγές
* Friederich Noack, 'Aus Goethes römischen Kreise', Goethe-Jahrbuch (1904) p.198. Online resource, accessed 23 October 2018
* Pleasing and Pleasant Anecdotes of Giacomo Gotifredo Ferrari", trans. Steven Thomson Moore; ed. Deborah Heckert (Hillside, NY: Pendragon, 2018), p.42

Κατηγορία:Οίκος του Λίχτενσταϊν
Τρίκαλα (αποσαφήνιση)

Με την ονομασία «**Τρίκαλα**» μπορεί να αναφέρονται:

## Οικισμοί
* Τρίκαλα, πόλη της δυτικής Θεσσαλίας.
* Τρίκαλα Ημαθίας, κωμόπολη του Νομού Ημαθίας.
* Τρίκαλα Κορινθίας, χωριό του Νομού Κορινθίας
* Τρίκαλα Σικελίας, αρχαία ελληνική πόλη στη Σικελία

## Αθλητισμός
* Α.Ο. Τρίκαλα
* Α.Σ. Τρίκαλα 2000
* Α.Ο. Τρίκαλα 1963
* Τρίκαλα B.C.
* Trikala Basket
Γκούντακαρ του Λίχτενσταϊν

Ο **Γκούνντακαρ**, γερμ. Gundakar (30 Ιανουαρίου 1580 - 5 Αυγούστου 1658) από τον Οίκο του Λίχτενσταϊν είχε πρωτότοκο αδελφό τον Κάρολο πρίγκιπα του Λίχτενσταϊν.

## Βιογραφία
Ήταν ο τρίτος γιος του Χάρτμανν Β΄ βαρόνου του Λίχτενσταϊν (1544-1585) και της Άννας-Μαρίας κόμισσας του Όρτενμπουρκ. Έλαβε επιμελημένη μόρφωση. Είναι ο ιδρυτής του κλάδου του Γκούνντακαρ.

Ο αδελφός του Μαξιμιλιανός ήταν ο δευτερότοκος. Το 1606 οι τρεις αδελφοί υπέγραψαν μία οικογενειακή συμφωνία, καθορίζοντας ότι ο πρωτότοκος από τον πρεσβύτερο κλάδο θα είναι ο επικεφαλής του Οίκου.

## Οικογένεια
Νυμφεύτηκε πρώτα το 1603 την Αγνή κόμισσα της Ανατολικής Φρισίας (1584-1616) και είχε τέκνα:
* Χάρτμανν Γ΄ 1613-1686, νυμφεύτηκε τη Σιδωνία-Ελισάβετ του Ζαλμ-Ράιφφερσαϊτ. Είχε τέκνα:
** Αντώνιος-Φλωριανός πρίγκιπας του Λίχτενσταϊν.
** Φίλιππος-Έρασμος. Είχε δύο γιους:
*** Ιωσήφ-Βεντσεσλάβος πρίγκιπας του Λίχτενσταϊν.
*** Εμμανουήλ. Οι απόγονοί του συνέχισαν τον Οίκο.
* Γιουλιάνα 1605-1658, παντρεύτηκε τον Νικόλαο Φούγγερ κόμη του Νόρντενντορφ.
* Ελισάβετ 1606-1630.
* Μαξιμιλιάνα-Κωνσταντία 1608-1642, παντρεύτηκε τον Ματθία κόμη του Τουρν & Βαλσασίνα.
* Άννα 1615-1654.

Το 1616 απεβίωσε η Άννα-Μαρία και ο Γκούνντακαρ έκανε δεύτερο γάμο, με την Ελισάβετ-Λουκρητία των Πιαστ-Σιλεσίας, κόρη του Αδάμ-Βενκεσλάου δούκα του Σιέτσυν και είχε τέκνα:
* Μαρία-Άννα 1621-1655, παντρεύτηκε τον Βίλχελμ-Χάινριχ Σλικ κόμη του Πάσαουν & Βίσκιρχεν.
* Φερδινάνδος-Ιωάννης 1622-1666, νυμφεύτηκε τη Δωροθέα-Άννα κόμισσα του Λόντρον.

## Παραπομπές


## Πηγές
* Thomas Winkelbauer. Fürst und Fürstendiener. Gundaker von Liechtenstein. Ein Österreichischer Aristokrat des konfessionellen Zeitalters, Vienna and Munich, 1999, ISBN 978-3-486-64837-9

Κατηγορία:Οίκος του Λίχτενσταϊν
Πρωτεύουσα της Γαλλίας

Η **πρωτεύουσα της Γαλλίας** είναι το Παρίσι.  Κατά τη διάρκεια της ιστορίας, η εθνική πρωτεύουσα βρισκόταν σε πολλές τοποθεσίες, εκτός του Παρισιού.

## Ιστορία

### Κατάλογος πρωτευουσών της Γαλλίας
* Τουρναί (πριν από το 486) 
* Σουασόν (486 - περίπου 900) 
* Παρίσι (900-1419) - Η κατοικία των βασιλιάδων της Γαλλίας, αλλά ενθρονίζονταν στη Ρενς. 
* Ορλεάνη (1108) - Μια από τις λίγες ενθρονίσεις Γάλλου μονάρχη εκτός της Ρεν συνέβη στην Ορλεάνη, όταν ο Λουδοβίκος ΣΤ' ο χοντρός ενθρονίστηκε στο Καθεδρικό Ναό της Ορλεάνης από τον Δαϊμβέρτο αρχιεπίσκοπο της Σεν. Από τις 13 Δεκεμβρίου 1560 έως 31 τις Ιανουαρίου του 1561, Γάλλοι αξιωματούχοι συναντήθηκαν εδώ. 
* Τρουά (1419-1422) - Για ένα μικρό χρονικό διάστημα κατά τη διάρκεια του Εκατονταετή πολέμου, η πόλη ήταν έδρα της βασιλικής κυβέρνησης. 
* Μπουρζ (1422-1444) - Ο Κάρολος Ζ' αναγκάστηκε να φύγει από το Παρίσι. 
* Τουρ (1444-1527) - Ο Λουδοβίκος ΙΑ' έκανε το παλάτι στο Πλεσίς-λες-Τουρ κατοικία του. 
* Παρίσι (1428-1588) - Ο Φραγκίσκος Α' είχε ιδρύσει την αυλή του στο Παρίσι.
* Τουρ (1589-1594) - Μέρη των βουλευτών, πιστοί στον βασιλιά συνεδρίαζαν στην Τουρ. 
* Παρίσι (1594-1682) 
* Βερσαλλίες (1682-1715) - Το 1682, ο Λουδοβίκος ΙΔ' έκανε τις Βερσαλλίες κατοικία του. 
* Παρίσι (1715-1722) 
* Βερσαλλίες (1722-1789) - Στις 5 και 6 Οκτωβρίου 1789, ένα πλήθος ντόπιων εισέβαλαν στο κάστρο και ανάγκασαν την βασιλική οικογένεια να επιστρέψει στο Παρίσι. Η Εθνική Συντακτική Συνέλευση ακολούθησε τον βασιλιά στο Παρίσι σύντομα, και οι Βερσαλλίες έχασαν τον ρόλο της πρωτεύουσας. 
* Παρίσι (1789-1871) 
* Βερσαλλίες (1871-1879) - Η Τρίτη Γαλλική Δημοκρατία όρισε τις Βερσαλλίες ως έδρα της κυβέρνησης Μάρτη του 1871, αφού η Κομμούνα του Παρισιού ανέλαβε τον έλεγχο του Παρισιού.
* Παρίσι (1879-1914, 1914-1940) 
* Μπορντό (Σεπτέμβριος 1914) - Η γαλλική κυβέρνηση μετεγκαταστάθηκε για πολύ λίγο από το Παρίσι στο Μπορντό κατά τη διάρκεια του Α 'Παγκοσμίου Πολέμου , όταν φοβήθηκαν ότι το Παρίσι σύντομα θα πέσει στα γερμανικά χέρια.  Αυτοί οι φόβοι αμβλύνθηκαν μετά την ήττα του Γερμανικού Στρατού στην Πρώτη Μάχη του Μάρνη 
* Τουρ (10-13 Ιουνίου 1940) - Η Τουρ χρησίμευσε ως προσωρινή πρωτεύουσα της Γαλλίας κατά τη διάρκεια του Δευτέρου Παγκοσμίου Πολέμου αφού η κυβέρνηση έφυγε από το Παρίσι λόγω της γερμανικής προόδου.
* Μπορντώ (Ιούνιος 1940) - Η γαλλική κυβέρνηση μεταφέρθηκε από το Παρίσι στη Τουρ και στη συνέχεια στο Μπορντώ για πολύ λίγο κατά τη διάρκεια του Β' Παγκοσμίου Πολέμου, όταν έγινε φανερό ότι το Παρίσι σύντομα θα πέσει σε γερμανικά χέρια.
* Βισύ (1940-1944) - Εδώ το Κοινοβούλιο κατάργησε τη Τρίτη Γαλλική Δημοκρατία και την αντικατέστησε με τη Γαλλία του Βισύ . 
* Παρίσι (1944-σήμερα) - Με την απελευθέρωση του Παρισιού το 1944, ο Σαρλ ντε Γκωλ ίδρυσε την Προσωρινή Κυβέρνηση της Γαλλικής Δημοκρατίας, αποκαθιστώντας το Παρίσι ως γαλλική πρωτεύουσα.

## Παραπομπές

Κατηγορία:Ιστορία της Γαλλίας
Άγιος Ιωάννης Καλλιέργους

Ο **Άγιος Ιωάννης**, ήταν Χριστιανός άγιος, Επίσκοπος Πάφου, που έζησε στο πρώτο μισό του 12ου αιώνα μ.Χ.

## Βιογραφία και παράδοση
Δεν υπάρχει βιογραφία για τον Άγιο Ιωάννη Καλλιέργους. Η τοπική παράδοση και μερικοί ιστορικοί συγγραφείς αναφέρουν κάποια στοιχεία. Σύμφωνα με αυτά, γεννήθηκε στη Μαλούντα της Πάφου, οικισμός ο οποίος σήμερα ανήκει στον Άγιο Ιωάννη Πάφου. Πιθανόν να έζησε το πρώτο μισό του 12ου αιώνα (1100-1150).

Λόγω του γεγονότος ότι έκανε καλά έργα (βοηθούσε στις ανάγκες της Εκκλησίας, παρηγορούσε χήρες, προστάτευε και βοηθούσε ορφανά, συμπαραστεκόταν στις δοκιμασίες των συνανθρώπων του, βοηθούσε φτωχούς και πολύτεκνους). Για τον λόγο αυτό ο λαός τον αποκαλούσε *Καλλιέργουν*, δηλαδή άνθρωπο που κάνει καλά έργα. 

Ο Άγιος Ιωάννης Καλλιέργους ίδρυσε τη Μονή Αγίου Σάββα της Καρόνος, κοντά στην κοινότητα Πραστειό Κελοκεδάρων. Αποτέλεσε τον πρώτο ηγούμενο της μονής. Στη μονή αυτή βρέθηκε παλαιά εικόνα του Αγίου Ιωάννη, η οποία σήμερα φυλάσσεται στην Ιερά Μονή Παναγιάς Χρυσορρογιάτισσας.

Στη συνέχεια ο Άγιος Ιωάννης έγινε Επίσκοπος Πάφου.

Μετά το θάνατο του αγιοποιήθηκε λόγω των θαυμάτων που έκανε. Θάφτηκε στη γενέτειρα του Μαλούντα της Πάφου. Οι κάτοικοι του χωριού έκτισαν εκκλησία αφιερωμένη στον Άγιο Ιωάννη, στην οποία τοποθέτησαν τα λείψανα του. Μετά την κατάληψη της Κύπρου από τους Οθωμανούς, το χωριό τουρκοποιήθηκε, η εκκλησία ερημώθηκε και το λείψανο χάθηκε. Ωστόσο, οι Τουρκοκύπριοι κάτοικοι της Μαλούντας και του γειτονικού Άγιου Ιωάννη Πάφου, συνέχισαν να σέβονται τον Άγιο Ιωάννη και άναβαν καντήλι στην εκκλησία αυτή έως την τουρκική εισβολή του 1974 που μετακινήθηκαν στην βόρεια Κύπρο.

Το χωριό Άγιος Ιωάννης Πάφου πήρε το όνομα του από τον Άγιο Ιωάννη Καλλιέργους.

Δεν είναι γνωστό ποια ημέρα γιόρταζε ο Άγιος Ιωάννης Καλλιέργους.

## Παραπομπές


Ιωαννης Καλλιεργους
Ιωαννης
Τζουάν Φραντσέσκο Βενιέρ

Ο **Τζουάν Φραντσέσκο Βενιέρ** (στα Βενετικά) (πέθανε το 1518) ήταν Κύριος συγκυβερνήτης των Κυθήρων. Ο Ζουάν Φραντσέσκο Βενιέρ ήταν υιός του Μοϊζέ Βενιέρ (1412-1476) και της Κατερίνα Βιττούρι, εγγονός του Μπιάτζο Βενιέρ και της Λουκία Κονταρίνι, δισέγγονος του Φραντσέσκο Βενιέρ (πέθανε το 1424) και τρισέγγονος του Πιέτρο Βενιέρ, Άρχοντα των Κυθήρων.

## Οικογένεια
Παντρεύτηκε την Φιορέντζα Σομμαρίπα, Αρχόντισσα της Πάρου (απεβίωσε το 1518) με την οποία απέκτησε:

*Νικολό Βενιέρ, Άρχοντας της Πάρου
*Μοϊζέ Βενιέρ, παντρεύτηκε την Έλενα Ντονά με την οποία απέκτησε :
**Σεμπαστιάνο Βενιέρ, Δόγης της Βενετίας
*Τσετσίλια Βενιέρ, Αρχόντισσα της Πάρου

## Παραπομπές
 		


## Πηγές

*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983
*Marina Koumanoudi, Fragments of an Island Economy: The Venier Kytheran Estate Records (15th c.) in I Greci durante la venetocrazia: Uomini, spazio, idee (XIII-XVIII), 2007

## Εξωτερικοί σύνδεσμοι

*Οικογένεια Βενιέρ

Κατηγορία:Οικογένεια Βενιέρ
Κατηγορία:Κύθηρα
Μεγάλη Στέρνα Κιλκίς

Η **Μεγάλη Στέρνα** είναι πεδινό χωριό του νομού Κιλκίς στη Μακεδονία, σε υψόμετρο 125 μέτρων.

## Γεωγραφία - Ιστορία
Η Μεγάλη Στέρνα βρίσκεται κοντά στα σύνορα της Ελλάδας με τη Δημοκρατία της Βόρειας Μακεδονίας και νότια της λίμνης Δοϊράνης. Απέχει  20 χλμ. βορειοανατολικά του Κιλκίς και 64,5 χλμ. βόρεια-βορειοανατολικά της Θεσσαλονίκης. Στα μέσα του 15ου αιώνα, γύρω στο 1450 είχε 19 οικίες χριστιανών. Η παλιά ονομασία του χωριού, από την εποχή της τουρκοκρατίας, ήταν *Τσιγούντσα* ή **Τσιγούντα** και με το όνομα αυτό αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κιλινδίρ (Καλίνδριας). Μετονομάστηκε σε Μεγάλη Στέρνα το 1927 και το 1934 αποσπάστηκε από το νομό Θεσσαλονίκης στο νομό Κιλκίς. Μετά την απελευθέρωση της Μακεδονίας και του Βαλκανικούς Πολέμους εγκαταστάθηκαν στο χωριό Πόντιοι πρόσφυγες από το Βαρκενές της περιοχής του Καρς της Τουρκίας. Στα βόρεια του χωριού βρίσκεται η εκκλησία της Ύψωσης του Tιμίου Σταυρού που είναι μεταβυζαντινή τρίκλιτη βασιλική των μέσων του 19ου αιώνα και έχει χαρακτηριστεί ως μνημείο που έχει ανάγκη από ειδική κρατική προστασία. Σύμφωνα με το πρόγραμμα Καλλικράτης, μαζί με το Μιχαλίτσι και τα Σουλτογιαναίικα αποτελούν την τοπική κοινότητα Μεγάλης Στέρνας που ανήκει στη δημοτική ενότητα Χέρσου του δήμου Κιλκίς και σύμφωνα με την απογραφή 2011 έχει πληθυσμό 312 μόνιμους κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Ιωάννης Νέπομουκ Κάρολος του Λίχτενσταϊν

Ο **Ιωάννης-Νέπομουκ-Κάρολος**, γερμ. Johann Nepomuk Karl (6 Ιουλίου 1724 - 22 Δεκεμβρίου 1748) από τον Οίκο του Λίχτενσταϊν ήταν πρίγκιπας του Λίχτενσταϊν (1732-1748).

## Βιογραφία
Ήταν ο πρώτος (επιζήσας) γιος του Ιωσήφ-Ιωάννη-Αδάμ πρίγκιπα του Λίχτενσταϊν και της τρίτης συζύγου του Μαρίας-Άννας-Αικατερίνης, κόρης του Φράνσις-Άλμπερτ κόμη (μετέπειτα πρίγκιπα) του Έττινγκεν-Σπήλμπερκ.

Το 1732 διαδέχθηκε τον πατέρα του σε ηλικία 8 ετών και ο εξάδελφος τού πατέρα του Ιωσήφ-Βέντσελ κυβέρνησε ως επίτροπος· μερίμνησε για την εκπαίδευση του νεαρού πρίγκιπα, προετοιμάζοντάς τον για τον μελλοντικό ρόλο του. Όμως φαίνεται, ότι ο Ιωάννης-Νέπομουκ-Κάρολος δεν διδάχθηκε, διότι όταν ανέλαβε το 1745 μόνος την εξουσία, παραμέλησε τη διακυβέρνηση και είχε μικρή οικονομική επιτυχία. Λόγω της εμφανούς ανικανότητας του πρίγκιπα, τοποθετήθηκε ως πρωθυπουργός ένας Ουγγρο-Βοημός. Ο πρίγκιπας απεβίωσε το 1748 στο Βίσχαου σε ηλικία 24 ετών· από τους πρίγκιπες του Λίχτενσταϊν είναι αυτός, που απεβίωσε νεότερος.

## Οικογένεια
Νυμφεύτηκε το 1744 την εξαδέλφη του Μαρία-Ιωσηφίνα, κόρη του Φρειδερίκου-Αυγούστου κόμη του Χάρραχ-Ρόραου και της Μαρίας-Ελεονόρας, κόρης τού Αντωνίου-Φλωριανού πρίγκιπα του Λίχτενσταϊν και είχε τέκνα:
* Μαρία-Αντωνία-Ιωσηφίνα-Θηρεσία-Βαλπουργία 1749-1813, παντρεύτηκε τον πρίγκιπα Βέντσελ Πάαρ.

## Παραπομπές


## Πηγές
* Evelin Oberhammer (Hrsg.): Der ganzen Welt ein Lob und Spiegel, Das Fürstenhaus Liechtenstein in der frühen Neuzeit. Publisher of history and politics/R. Oldenbourg ed., Vienna/München 1990,

Κατηγορία:Οίκος του Λίχτενσταϊν
Νικολό Βενιέρ

Ο Νικολό Βενιέρ (1483 - 1530) ήταν Άρχοντας της Πάρου (1518 - 1530). 

## Βιογραφία
Ο Νικολό Βενιέρ ήταν γιος του Τζουάν Φραντσέσκο Βενιέρ άρχοντα συγκυβερνήτη των Κυθήρων και της Φιορέντζας Σομμαρίπα αρχόντισσας της Πάρου. Τα αδέλφια του ήταν η Τσετσίλια Βενιέρ αρχόντισσα της Πάρου και ο Μοϊζέ Βενιέρ, πατέρας του Δόγη της Βενετίας Σεμπαστιάνο Βενιέρ. 

## Οικογένεια
Ο Νικολό Βενιέρ νυμφεύτηκε μία γυναίκα με το όνομα Ζαντάνο και απέκτησε έναν γιο, τον:
*  Αντρέα Βενιέρ, που πέθανε πριν από τον πατέρα του. 

Σύμφωνα με πολλές πηγές είχε μια κόρη από τη Βιολάντε Μπάφφο, την:
* Τσετσίλια Μπάφφο, που αιχμαλωτίστηκε από τους Οθωμανούς και πουλήθηκε στον σουλτάνο Σουλεϊμάν Α΄ τον Μεγαλοπρεπή. Ο Σουλεϊμάν Α΄ την έδωσε σύζυγο στον γιο του Σελίμ Β΄ και έγινε η Νουρμπανού Σουλτάνα, η μητέρα του:
** σουλτάνου Μουράτ Γ΄ και όλων των μετέπειτα σουλτάνων.

## Παραπομπές


## Πηγές
*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983

## Εξωτερικοί σύνδεσμοι
*Οικογένεια Βενιέρ

Κατηγορία:Οικογένεια Βενιέρ
Κατηγορία:Άρχοντες της Πάρου
Άλοϋς Α΄ του Λίχτενσταϊν

Ο **Άλοϋς/Λουδοβίκος Α΄**, γερμ. Aloys(ius) Ι (14 Μαΐου 1759 - 24 Μαρτίου 1805) από τον Οίκο του Λίχτενσταϊν ήταν πρίγκιπας του Λίχτενσταϊν (1781-1805).

## Βιογραφία
Ήταν ο πρώτος επιζήσας γιος τού Φραγκίσκου-Ιωσήφ Α΄ πρίγκιπα του Λίχτενσταϊν και της Μαρίας Λεοπολδίνας, κόρης τού Φραγκίσκου-Φιλίππου κόμη του Στέρνμπερκ.

Όταν ήταν νέος ενεγγράφη στο στρατό, αλλά λόγω της ασθενούς υγείας του, αποσύρθηκε. Το μεγάλο του ενδιαφέρον ήταν η δασοκομία και η κηπουρική: φύτευσε πολλά εξωτικά δένδρα στις εκτάσεις του για οικονομικούς και αισθητικούς λόγους. Επίσης στόλισε το πάρκο Άισγκρουμπ με διακοσμημένα κτήρια. Υποστήριξε τις εργασίες εξόρυξης στις περιοχές του στη Μοραβία με σκοπό το κέρδος· για τον λόγο αυτόν έφτιαξε σιδερένιες κατασκευές στο Ολομόουτς.

Ο Άλοϋς Α΄ επέκτεινε τη βιβλιοθήκη στο Λίχτενσταϊν με την αγορά ολόκληρων συλλογών βιβλίων. Με τον αρχιτέκτονά του Γιόζεφ Χάρντμουτ σχεδίασε ένα νέο ανάκτορο στη Βιέννη. Μίσθωνε μία εποχική θεατρική ομάδα και ένα μόνιμο μουσικό σύνολο. Κατά τη διακυβέρνησή του στο Λίχτενσταϊν έγινε η τελευταία καρατόμηση, της Μπάρμπαρα Έρνι για κλοπή.

Χρίστηκε ιππότης του Τάγματος του Χρυσόμαλλου Δέρατος. Απεβίωσε στη Βιέννη σε ηλικία 46 ετών, άτεκνος και τον διαδέχθηκε ο επόμενος αδελφός του Ιωάννης Α΄.

## Οικογένεια
Νυμφεύτηκε την Καρολίνα (1768-1831), κόρη του Ιωάννη-Γουλιέλμου κόμη του Μάνντερσαϊτ-Μπλάνκεναϊμ· δεν απέκτησαν τέκνα.

## Παραπομπές


## Πηγές
* Ο πριγκιπικός Οίκος του Λίχτενσταϊν

Κατηγορία:Οίκος του Λίχτενσταϊν
Χάγκεν

Το **Χάγκεν** () είναι η 41η γερμανική πόλη σε πληθυσμό. Η πόλη ανήκει στο κρατίδιο της Βόρειας Ρηνανίας-Βεστφαλίας και βρίσκεται στο νοτιοανατολικό άκρο της Κοιλάδας του Ρουρ, 15 χιλιόμετρα νότια του Ντόρτμουντ. Σύμφωνα με την απογραφή του 2016 το Χάγκεν είχε 188.266 κατοίκους.

## Ιστορία
Το Χάγκεν αναφέρθηκε για πρώτη φορά γύρω στο 1200 και θεωρείται ότι ήταν ένα αγρόκτημα στη συμβολή των ποταμών Βόλμε και Εννέπε.

Το 1701 έγινε μέρος του Βασιλείου της Πρωσίας. Μετά την ήττα της Πρωσίας στον τέταρτο συνασπισμό, το Χάγκεν  ενσωματώθηκε στο Μεγάλο Δουκάτο του Μπεργκ από το 1807-13. Το 1815 έγινε μέρος της νέας Πρωσικής επαρχίας της Βεστφαλίας. Η ανάπτυξη της πόλης άρχισε τον 19ο αιώνα με την εξόρυξη άνθρακα και την παραγωγή χάλυβα στην κοιλάδα του Ρουρ. Το 1928, το Χάγκεν ξεπέρασε τους 100.000 κατοίκους.

Κατά τη διάρκεια του Β' Παγκοσμίου Πολέμου, το Χάγκεν βομβαρδίστηκε επανειλημμένα, τόσο από τη Βασιλική Πολεμική Αεροπορία της Βρετανίας όσο και από την Όγδοη Αεροπορική Στρατιά των ΗΠΑ. Οι νεκροί ήταν εκατοντάδες.

Μετά τον Β' Παγκόσμιο Πόλεμο η πόλη έγινε μέρος του νέου κρατιδίου της Βόρειας Ρηνανίας-Βεστφαλίας.

## Δημογραφικά
Ο παρακάτω πίνακας δείχνει τις μεγαλύτερες ομάδες ξένων στο Χάγκεν, καθώς και από πού προέρχονται.

## Παραπομπές


Κατηγορία:Πόλεις της Βόρειας Ρηνανίας-Βεστφαλίας
Κατηγορία:Μέλη της Χανσεατικής Ένωσης
Φορητή κονσόλα

[μικρογραφία|Το [Nintendo Game Boy του 1989, που καθιέρωσε και κυριάρχησε την αγορά φορητών κονσολών για δέκα χρόνια. |εναλλ.=|272x272εσ]]
Η **φορητή κονσόλα** είναι μικρή, φορητή κονσόλα βιντεοπαιχνιδιών με ενσωματωμένη οθόνη, κουμπιά και ηχεία. Οι φορητές κονσόλες είναι μικρότερες από τις οικιακές κονσόλες βιντεοπαιχνιδιών και περιέχουν την κονσόλα, την οθόνη, τα ηχεία και τα κουμπιά σε μια μονάδα, επιτρέποντας στους χρήστες τους να την μεταφέρουν και να παίξουν σε αυτή οποιαδήποτε στιγμή.

Το 1976, η Mattel εισήγαγε την έννοια του φορητού ηλεκτρονικού παιχνιδιού με την κυκλοφορία του *[[Mattel Auto Race|Auto Race]]*. Αργότερα, αρκετές εταιρείες, όπως οι Coleco και Milton Bradley δημιούργησαν τις δικές τους φορητές κονσόλες. Η παλαιότερη πραγματικά φορητή κονσόλα με ανταλλάξιμα φυσίγγια είναι η Microvision της Milton Bradley, που κυκλοφόρησε το 1979.

Η Nintendo θεωρείται ως η εταιρεία που απογείωσε τη δημοτικότητα της φορητής κονσόλας, εισάγοντας το Game Boy το 1989 και συνεχίζει να κυριαρχεί στην αγορά φορητών κονσολών μέχρι σήμερα.

## Παραπομπές


Κατηγορία:Φορητές κονσόλες βιντεοπαιχνιδιών
Ιωάννης Α΄ Ιωσήφ του Λίχτενσταϊν

Ο **Ιωάννης Α΄ Ιωσήφ** (γερμ. *Johann I Joseph*, 26 Ιουνίου 1760 - 20 Απριλίου 1836) από τον Οίκο του Λίχτενσταϊν ήταν πρίγκιπας του Λίχτενσταϊν (1805-06, 1814-36). Το 1805-06 κυβέρνησε ως υποτελής της Αυστρίας και το 1806-14 ως επίτροπος.

## Βιογραφία
Ο *Ιωάννης Βαπτιστής Ιωσήφ Αδάμ Ιωάννης Νέπομουκ Αλοϋσιος Φραγκίσκος ντε Πάουλα* γεννήθηκε στη Βιέννη το 1760. Ήταν ο δεύτερος επιζήσας γιος του Φραγκίσκου Ιωσήφ Α΄ πρίγκιπα του Λίχτενσταϊν και της Μαρίας Λεοπολδίνας, κόρης του Φραγκίσκου Φιλίππου του Στέρνμπεργκ.

Ως πρίγκιπας του Λίχτενσταϊν, έκανε προνοητικές μεταρρυθμίσεις· ωστόσο είχε ένα στυλ απολυταρχικό. Το 1818 παραχώρησε Σύνταγμα, αλλά από τη φύση του ήταν περιορισμένο. Επέκτεινε τη γεωργία και τη δασοκομία· αναδιοργάνωσε ριζικά τη διοίκηση, λαμβάνοντας υπόψη αυτό που τότε εθεωρείτο σύγχρονο κράτος. Αποδείχθηκε πρωτοπόρος στην αρχιτεκτονική κήπου, με το να φυτεύσει τους κήπους Μπήντερμαγιερ και τοπία πάρκων κατά τον αγγλικό ρυθμό.

Ο Ιωάννης Α΄ χρίστηκε ιππότης του Χρυσόμαλλου Δέρατος στην Αυστρία το 1806. Αργότερα το ίδιο έτος ο Ναπολέων Α΄ ενσωμάτωσε το Λίχτενσταϊν στη Συνομοσπονδία του Ρήνου και το κατέστησε κυρίαρχο κρατίδιο. Στο Συνέδριο της Βιέννης η αυτονομία του επικυρώθηκε. Το κρατίδιο έγινε μέλος της Γερμανικής Συνομοσπονδίας το 1815. Η ένταξή του επιβεβαίωσε την κυριαρχία του.

## Οικογένεια
Νυμφεύτηκε το 1792 την Ιωσηφίνα, κυρία της αυτοκρατορικής Αυλής και κυρία του Τάγματος του Αστερόεντος Σταυρού, κόρη του Ιωακείμ Έγκον του Φύρστενμπεργκ-Βάιτρα, και είχε τέκνα:
* Μαρία Λεοπολδίνη Ιωσηφίνα Σοφία Αιμιλιανή (1793 - 1808).
* Καρολίνα (1795-;), πέθανε σε βρεφική ηλικία.
* Αλοϋσιος Β΄ (1796 - 1858), Πρίγκιπας του Λίχτενσταϊν.
* Μαρία Σοφία Ιωσηφίνα (1798 - 1869), παντρεύτηκε τον κόμη Βίνσεντς Εστερχάρζυ φον Γκαλάντα.
* Μαρία Ιωσηφίνα (1800 - 1884).
* Φραγκίσκος ντα Πάουλα (1802 - 1887).
* Κάρολος Ιωάννης (1803 - 1871).
* Κλοτίλδη Λεοπολδίνη Ιωσηφίνα (1804 - 1807).
* Ερριέττα (1806 - 1886), παντρεύτηκε τον κόμη Ιωσήφ Χουνυάντυ φον Κέτελυ.
* Φρειδερίκος Αδαλβέρτος (1807 - 1864), Ιππότης τού Τάγματος του Χρυσόμαλλου Δέρατος στην Αυστρία.
* Εδουάρδος Φραγκίσκος (1809 - 1864).
* Αύγουστος Λουδοβίκος Ιγνάτιος (1810 - 1824).
* Ίντα Λεοπολδίνη Σοφία Μαρία Ιωσηφίνα Φραγκίσκη (1811 - 1884), κυρία της αυτοκρατορικής αυλής και κυρία του Αστερόεντος Σταυρού, παντρεύτηκε τον πρίγκιπα Κάρολο Πάαρ, Βαρόνο του Χάρτμπερκ & Κρόττενσταϊν.
* Ροδόλφος Μαρία Φραγκίσκος Πλακίδιος (1816 - 1848).

## Πηγές
* "Costados", Gonçalo de Mesquita da Silveira de Vasconcelos e Sousa, Livraria Esquina, 1.ª Edição, Porto, 1997, N.º 106
* Arnold, James R. Marengo & Hohenlinden. Barnsley, South Yorkshire, UK: Pen & Sword, 2005. ISBN 1-84415-279-0

## Παραπομπές


Κατηγορία:Οίκος του Λίχτενσταϊν
Γιάσεμιν Τζαν

Η **Γιασεμίν Τζαν** (γενν. **Βίβιαν Τζεμουτάι** στις 11 Δεκεμβρίου 1996) είναι γεννηθείσα Κενυάτισσα αθλήτρια δρόμων μεγάλων αποστάσεων που συμμετέχει διεθνώς με την Τουρκία. 

Ποτέ δεν συμμετείχε με την Κένυα σε διεθνείς αγώνες. Στις 13 Μαρτίου 2016 άρχισε να συμμετέχει με την Τουρκία, σε ηλικία μόλις 20 ετών.

## Καριέρα
Έχει κερδίσει δύο χρυσά μετάλλια στο Ευρωπαϊκό Πρωτάθλημα Στίβου 2016, στα 5000 και 10,000 μέτρα γυναικών. Στο Ευρωπαϊκό Πρωτάθλημα Στίβου 2018 κατέκτησε το χάλκινο μετάλλιο στα 5000 μέτρα.

Στο Ευρωπαϊκό Πρωτάθλημα Κλειστού Στίβου 2017 κατέκτησε το ασημένιο μετάλλιο στα 3000 μέτρα, πίσω από τη Λόρα Μιούιρ.

Στους Θερινούς Ολυμπιακούς Αγώνες 2016 συμμετείχε στον τελικό των 10,000 μέτρων, τερματίζοντας 7η με ατομικό ρεκόρ χρόνου 30:26.41.

## Παραπομπές

## Εξωτερικοί σύνδεσμοι
H 

Κατηγορία:Τούρκοι αθλητές του στίβου
Κατηγορία:Κενυάτες αθλητές του στίβου
Κατηγορία:Δρομείς μεγάλων αποστάσεων
Κατηγορία:Τούρκοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στη Θερινή Πανεπιστημιάδα 2015
Κατηγορία:Αθλητές του στίβου στους Ισλαμικούς Αγώνες Αλληλεγγύης 2017
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Μαξιμιλιανός του Λίχτενσταϊν (1578–1645)

Ο **Μαξιμιλιανός του Λίχτενσταϊν** (, 6 Νοεμβρίου 1578 - 29 Απριλίου 1645) από τον Οίκο του Λίχτενσταϊν ήταν αδελφός του Καρόλου πρίγκιπα του Λίχτενσταϊν. Έγινε υψηλόβαθμος αξιωματικός στην υπηρεσία των Αψβούργων, ώσπου προήχθη στον βαθμό του στρατάρχη. Το 1623 ανήλθε σε *πρίγκιπα της αυτοκρατορίας*.

## Βιογραφία
Ήταν ο δευτερότοκος γιος του Χάρτμανν Β΄ βαρόνου του Λίχτενσταϊν και της Άννας-Μαρίας (1547-1601), κόρης του Καρόλου κόμη του Όρτενμπουρκ. Ο πατέρας του ήταν σύμβουλος του αυτοκράτορα. Μεγαλύτερος αδελφός του ήταν ο Κάρολος και μικρότερος ο Γκούνντακαρ.

Νυμφεύτηκε την Αικατερίνη, αδελφή της Άννας-Μαρίας, συζύγου τού αδελφού του Καρόλου. Όταν απεβίωσε ο πατέρας του το 1585, ο Μαξιμιλιανός κληρονόμησε δύο ιδιοκτησίες στην Κάτω Αυστρία. Το 1597 απεβίωσε ο πεθερός του, τελευταίος άρρην απόγονος του Οίκου των Μποσκοβίτσε, έτσι ο Μαξιμιλιανός έγινε κληρονόμος κυριοτήτων στη Μοραβία. Το 1606 υπέγραψε μία οικογενειακή συμφωνία με τα αδέλφια του, που όριζε, ότι ο πρωτότοκος του πρεσβύτερου κλάδου θα είναι ο επικεφαλής του Οίκου του Λίχτενσταϊν.

Το 1627 απεβίωσε ο αδελφός του Κάρολος, αφήνοντας έναν γιο 16 ετών, τον Κάρολο-Ευσέβιο. Τότε ο Μαξιμιλιανός ανέλαβε επίτροπος και εφήρμοσε την Αντι-μεταρρύθμιση στην επικράτεια του Λίχτενσταϊν. Κατά τον Τριακονταετή Πόλεμο, οι Προτεστάντες κατέλαβαν το δουκάτο της Οπάβα· όταν ο Άλμπρεχτ φον Βάλλενσταϊν ανέκτησε την Οπάβα, ανάθεσε στον Μαξιμιλιανό την ενίσχυση του καθολικισμού στο δουκάτο. Ο Μαξιμιλιανός δεν είχε τέκνα και όταν απεβίωσε στο Γκυόρ σε ηλικία 67 ετών, οι ιδιοκτησίες του μοιράστηκαν μεταξύ του αδελφού του Γκούννταρ και του ανιψιού του Καρόλου-Ευσεβίου.

## Οικογένεια
Νυμφεύτηκε το 1597 την Αικατερίνη Σεμμπέροβα του Μποσκοβίτσε & της Τσέρνα Χόρα, κόρη του Ιωάννη Σεμμπέρα βαρόνου του Μποσκοβίτσε. Δεν απέκτησαν απογόνους.

## Παραπομπές


## Πηγές

*  
*  
*  

Κατηγορία:Οίκος του Λίχτενσταϊν
Άλοϋς Β΄ του Λίχτενσταϊν

Ο **Αλοϋσιος Β΄** (γερμ. *Aloys II*, 25/26 Μαΐου 1796 - 12 Νοεμβρίου 1858) από τον Οίκο του Λίχτενσταϊν ήταν πρίγκιπας του Λίχτενσταϊν (1836-1858). Συνέβαλε ενεργά στην οικονομική και πολιτική ανάπτυξη.

## Βιογραφία
Ο *Αλοϋσιος Μαρία Ιωσήφ Ιωάννης Βαπτιστής Ιωακείμ Φίλιππος Νέριος* ήταν ο πρωτότοκος γιος του Ιωάννη Α΄ του Λίχτενσταϊν και της Ιωσηφίνας, κόρης του Ιωακείμ Αίγκον του Φύρστενμπερκ-Βάιτρα.

Γεννήθηκε στη Βιέννη. Την εποχή εκείνη ο πατέρας του ήταν συνταγματάρχης του αυστριακού στρατού· προήχθη ως τον βαθμό τού στρατάρχη και το 1805 έγινε πρίγκιπας του Λίχτενσταϊν. Τότε ο Αλοϋσιος Β΄ έγινε διάδοχος. Το 1836 διαδέχθηκε τον πατέρα του. Ο Αλοϋσιος Β΄ απεβίωσε στο Μπρνο της Τσεχίας σε ηλικία 62 ετών.

## Οικογένεια
Νυμφεύτηκε το 1831 την Φρανσίσκα Κίνσκυ, κόρη του Φραγκίσκου ντε Πάουλα-Ιωσήφ Κίνσκυ, Κόμη του Βίσινιτς & Τέταου, και είχε τέκνα:
* Μαρία Φραγκίσκη ντε Πάουλα Θηρεσία Ιωσηφίνα 1834-1909, παντρεύτηκε τον Φερδινάνδο του Τράουττμανσντορφφ-Βάινσμπεργκ.
* Καρολίνα Μαρία Ιωσηφίνα Βαλπουργία Νεστορία 1836-1885, παντρεύτηκε τον Αλέξανδρο του Σένμπουρκ-Χάρτενσταϊν 1826-1896.
* Σοφία 1837-1899, παντρεύτηκε τον Κάρολο του Λέβενσταϊν-Βέρτχαϊμ-Ρόζενμπεργκ, ιππότη του Τάγματος του Χρυσόμαλλου Δέρατος στην Αυστρία.
* Αλοϋσία Μαρία Γαβριέλλα Ιππολύτη 1838-1920, παντρεύτηκε τον Ερρίκο του Φύνφκιρχεν.
* Ιωάννης Β΄ 1840-1929, πρίγκιπας του Λίχτενσταϊν.
* Ερριέττα Μαρία Νορβέρτα 1843-1931, παντρεύτηκε τον εξάδελφό της Αλφρέδο των Λίχτενσταϊν.
* Άννα 1846-1924, παντρεύτηκε τον Γκέοργκ Κρίστιαν πρίγκιπα του Λόμπκοβιτς.
** Σιντονίε φον Λόμκοβιτς, παντρεύτηκε τον Μαξιμίλιαν του Βάλντενμπουργκ-Βόλφεγκ-Βόλντσεε
*** Ελισάβετ του Βάλντμπουργκ στο Βόλφεγκ & Βόλντσεε, παντρεύτηκε τον Μαξιμιλιανό των Αψβούργων-Λωρραίνης, δούκα του Χόενμπεργκ.
* Θηρεσία Μαρία Ιωσηφίνα Μάρθα 1850-1938, παντρεύτηκε τον Αρνούλφο της Βαυαρίας, ιππότη του Τάγματος του Χρυσόμαλλου Δέρατος στην Αυστρία.
* Φραγκίσκος Α΄ 1853-1938, Πρίγκιπας του Λίχτενσταϊν.

## Παραπομπές


## Πηγές
* Theroff, Paul. "Princely House of Trauttmansdorff-Weinsberg". www.angelfire.com/realm/gotha/ (Paul Theroff’s Royal Genealogy Site

Κατηγορία:Οίκος του Λίχτενσταϊν
Ξανθόπουλος (αποσαφήνιση)

**Ξανθόπουλος** (θηλ. **Ξανθοπούλου**) είναι ελληνικό επώνυμο, που σημαίνει «ο γιος του ξανθού».  

Μπορεί να αναφέρεται σε ένα από τα παρακάτω πρόσωπα: 

* Κάλλιστος Β' Ξανθόπουλος (πέθανε το 1397), Πατριάρχης Κωνσταντινούπολης
* Ισίδωρος Β' Ξανθόπουλος (πέθανε το 1462), Πατριάρχης Κωνσταντινούπολης 
* Νικηφόρος Καλλίστος Ξανθόπουλος, βυζαντινός ιστορικός
* Βασίλης Ξανθόπουλος (1951-1990), φυσικομαθηματικός
* Νίκος Ξανθόπουλος (γεννημένος το 1934), ηθοποιός  
* Λευτέρης Ξανθόπουλος (γεννημένος το 1945), σκηνοθέτης και ποιητής

## Αθλητισμός
* Βασίλης Ξανθόπουλος (γεννημένος το 1929), ποδοσφαιριστής
* Τάκης Ξανθόπουλος (γεννημένος το 1933), ποδοσφαιριστής
* Κώστας Ξανθόπουλος (γεννημένος το 1939), ποδοσφαιριστής
* Χρήστος Ξανθόπουλος (γεννημένος το 1954), ποδοσφαιριστής 
* Μιχάλης Ξανθόπουλος (γεννημένος το 1955), ποδοσφαιριστής
* Μπάμπης Ξανθόπουλος (γεννημένος το 1956), ποδοσφαιριστής 
* Βασίλης Ξανθόπουλος (γεννημένος το 1959), ποδοσφαιριστής  
* Πέτρος Ξανθόπουλος (γεννημένος το 1959), ποδοσφαιριστής 
* Γιάννης Ξανθόπουλος (γεννημένος το 1967), ποδοσφαιριστής
* Γιώργος Ξανθόπουλος (γεννημένος το 1972), ποδοσφαιριστής
* Βασίλης Ξανθόπουλος (γεννημένος το 1984), καλαθοσφαιριστής

## Παραπομπές

Κατηγορία:Ελληνικά επώνυμα
Μαυροπλαγιά Κιλκίς

Η **Μαυροπλαγιά** είναι ημιορεινό χωριό του Κιλκίς σε υψόμετρο 440 μέτρων.

## Γεωγραφικά - ιστορικά στοιχεία
Η Μαυροπλαγιά βρίσκεται στις νότιες πλαγιές του όρους Δύσωρον (τμήμα των Κρουσσίων), και δυτικά της λίμνης Δοϊράνης. Απέχει 22,5 χλμ. βόρεια της πόλης του Κιλκίς και 78,5 χλμ. της Θεσσαλονίκης. Η παλιά ονομασία του χωριού, από την εποχή της τουρκοκρατίας, ήταν *Καρά Μαμουτλή* ή **Καραμαμουτλί** και αναφέρεται το 1919 στο ΦΕΚ 48Α-05/03/1919 να ορίζεται έδρα της ομώνυμης κοινότητας. Μετονομάστηκε σε Μαυροπλαγιά το 1927. Σύμφωνα με το πρόγραμμα Καλλικράτης, μαζί με το Κεντρικό και τους Πετράδες αποτελούν την τοπική κοινότητα Κεντρικού που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 145 μόνιμους κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Μαυρονέρι Κιλκίς

:*Για οικισμούς της Ελλάδας με το ίδιο όνομα δείτε το λήμμα: [[Μαυρονέρι]]*

Το **Μαυρονέρι**, επίσημα Μαυρονέριον, είναι πεδινό χωριό της Περιφερειακής Ενότητας Κιλκίς στην Κεντρική  Μακεδονία.

## Γενικά στοιχεία
Το Μαυρονέρι βρίσκεται στα βόρεια της λίμνης Πικρολίμνης, σε υψόμετρο 150 μέτρων. Απέχει περίπου 15 χιλιόμετρα νότια-νοτιοδυτικά της πόλης του Κιλκίς και 43 χιλιόμετρα βόρεια-βορειοανατολικά της Θεσσαλονίκης. Στα μέσα του 15ου αιώνα, γύρω στο 1450, αναφέρεται με την ονομασία *Τίκβορ Μπιναρί* (Πηγή του Βασιλιά).

Ως οικισμός αναφέρεται το 1919 με το επί τουρκοκρατίας όνομα *Καρά Μπουνάρ* να ορίζεται έδρα της ομώνυμης κοινότητας. Μετονομάστηκε σε Μαυρονέρι το 1926. Σύμφωνα με το πρόγραμμα Καλλικράτης, μαζί με τους Άνω Απόστολους και τους Μέσους Απόστολους αποτελούν την τοπική κοινότητα Μαυρονερίου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2021 έχει πληθυσμό 454 κατοίκους.

## Ιστορικό πληθυσμού
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Pokémon: Let's Go, Pikachu! και Let's Go, Eevee!

Τα ***Pokémon: Let's Go, Pikachu!*** και ***Let's Go, Eevee!*** είναι βιντεοπαιχνίδια ρόλων, σε ανάπτυξη της Game Freak και σε κυκλοφορία της The Pokémon Company και της Nintendo, για το Nintendo Switch. Τα δύο αυτά βιντεοπαιχνίδια είναι τα πρώτα της σειράς Pokémon που κυκλοφόρησαν για την προαναφερθείσα κονσόλα, αλλά καθώς και τα πρώτα που κυκλοφόρησαν για μη φορητή κονσόλα. Αμφότερα είναι μία βελτιωμένη διασκευή του βιντεοπαιχνιδιού *[[Pokémon Yellow]]*, που είχε κυκλοφορήσει το 1998. Τα παιχνίδια αυτά συσχετίζονται και με το βιντεοπαιχνίδι κινητών, *[[Pokémon Go]]*, ενώ, επίσης, η Nintendo, κυκλοφόρησε και ένα προαιρετικό χειριστήριο αποκλειστικά για αυτά τα παιχνίδια, το Poké Ball Plus.

## Παραπομπές


## Εξωτερικοί σύνδεσμοι
* Επίσημη Ιστοσελίδα

Κατηγορία:Βιντεοπαιχνίδια του 2018
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια ρόλων
Κατηγορία:Remakes βιντεοπαιχνιδιών
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια της Game Freak
Αμπρίζ

To **Αμπρίζ** (πορτογαλικά: *Ambriz*) είναι χωριό και δήμος της Επαρχίας Μπένγκο στην Ανγκόλα. Βρίσκεται 127 χιλιόμετρα από την πόλη του Καξίτο. Συνορεύει με το δήμο Ν'ζέτο της Επαρχίας Ζαΐρ στα βόρεια και το δήμο Ντάντε στα νότια.

Ο πληθυσμός του Αμπρίζ ανέρχεται σε 20.000 άτομα, εκ των οποίων η πλειοψηφία είναι Μπακόνγκο. Υπάρχουν, επίσης, Πορτογάλοι και άνθρωποι μεικτής πορτογαλικής-αφρικανικής καταγωγής. Ο πληθυσμός περιλαμβάνει άτομα των εθνοτικών ομάδων Οβιμπούντου και Κιμπούντου.

Η αλιεία είναι η παραδοσιακή δραστηριότητα των κατοίκων, ενώ συμπληρώνεται από χαμηλής κλίμακας γεωργική δραστηριότητα. Στο παρελθόν, το Αμπρίζ είχε μια πλατφόρμα πετρελαίου και φυσικού αερίου (PETROMAR), η οποία καταστράφηκε κατά τη διάρκεια πολέμου το 1992. Το 2007, μια ανγκολο-πορτογαλική εταιρία ανακοίνωσε σχέδια για την κατασκευή μονάδας βιοντίζελ που θα τροφοδοτείται με φοινικέλαιο.

Το χωριό έχει ένα μικρό λιμάνι και ένα αεροδρόμιο με μη ασφαλτοστρωμένο διάδρομο.

## Παραπομπές


Κατηγορία:Ανγκόλα